recursal/SuperWikiNEXT-32B huggingface dataset:
**தத்துவ விளக்கம்** என்ற சிறு நூல் சித்தாந்த மரபுகளைக் கூறுவதாகும். இந்நூலை இயற்றியவர் சம்பந்த சரணாலயர் என்பவர் ஆவார்.

நூலமைப்பு
---------

இந்நூல் 51 கட்டளைக் கலித்துறைகள் கொண்டது. அந்தாதித் தொடையாய் மண்டலித்து வருவது. இந்நூலானது உண்மை விளக்கம் போலத் தத்துவங்களின் தோற்ற ஒடுக்கங்களைத் தெளிவாகக் கூறுகிறது.

நூலாசிரியர் வரலாறு
------------------

சிற்றம்பல நாடிகள் மாணவரான சம்பந்த முனிவரின் சீடருள் ஒருவர் சரணாலயர். இவர் தேவாரம் பாடிய சம்பந்தரையே குருவாகக் கருதியமையால் சம்பந்த சரணாலயர் என்று பெயர் பெற்றார். இந்த மரபையொட்டியே சம்பந்த முனிவரும் தம்மிடம் சீடராய் உபதேசம் பெற்ற முதல் மாணாக்கருக்குச் சம்பந்த சரணாலயர் என்று பெயரிட்டார். இவர் எழுதிய தத்துவ விளக்க நூலில் ஒரு பாடலில், *தத்துவ விளக்கம் நவின்ற நாவன் சம்பந்த சரணாலயன்* என்ற தொடர் வருவதால் இந்நூலை இவரே பாடினார் என்று அறியமுடிகிறது.

நூல் சிறப்புகள்
---------------

15 ஆம் நூற்றாண்டின் இறுதியில் வாழ்ந்த களந்தை ஞானப்பிரகாசர் என்பவர் தாம் எழுதிய சந்தான அகவல் என்ற நூலில் தத்துவ விளக்கப் பாடலின் சிறப்பைக் கூறியுள்ளார். அப்பாடல் நூலின் 49 ஆவது பாடலாக இடம்பெற்றுள்ளது. இந்நூலை மதுரைச் சிவப்பிரகாசர், வெள்ளியம்பலவாணத் தம்பிரான், நிரம்ப அழகிய தேசிகர் முதலியோர் மேற்கோளாகக் காட்டியுள்ளார்கள்.

பதிப்புகள்
----------

இந்நூலை காசிவாசி செந்திநாதையர் பதிப்பித்து வெளியிட்டுள்ளார். செந்தமிழ்ச் செல்வி இதழில் 23 பாடல்கள் வெளியானது. சித்தாந்தம் இதழில் நூலின் சில பாடல்கள் மட்டும் மேற்கோள் குறிப்புகளோடு வெளியானது.

மேற்கோள்கள்
-----------

* மு.அருணாசலம், "தமிழ் இலக்கிய வரலாறு பதினான்காம் நூற்றாண்டு" தி பார்க்கர் 2004.
சந்தனேசுவரர் கோயில், சந்தனேசுவர், பாலேசுவர் மாவட்டம்
**சந்தனேசுவர் கோயில்** (Chandaneshwar) என்பது இந்தியாவின் ஒடிசாவின் பாலேசுவர் பாலேசுவர் மாவட்டத்திலுள்ளா சந்தனேசுவரில் உள்ள ஒரு சிவன் கோயிலாகும். ஒடியா நாட்காட்டியின் முதல் நாளான சூரிய புத்தாண்டு பான சங்கராந்தியில் ஒரு பெரிய வருடாந்திர கண்காட்சி இங்கு கொண்டாடப்படுகிறது. இந்த காலகட்டத்தில் பல இந்திய யாத்ரீகர்கள் கோயிலுக்கு வருகை தருகின்றனர்.

அமைவிடம்
--------

சந்தனேசுவர் ஒடிசாவின் பாலேசுவர் மாவட்டத்திலுள்ளது. ஒடிசாவின் ஜாலேஸ்வர் மற்றும் மேற்கு வங்காளத்தின் திகாவிலிருந்து வழக்கமான போக்குவரத்து கிடைக்கிறது.  இது புதிய திகாவுக்கு மிக அருகில் உள்ளது.

**பான சங்கராந்தி**
------------------

ஒடியா புத்தாண்டான பான சங்கராந்தி நாள் சன்னதியில் மிகவும் பிரபலமானது. இது உள்ளூரில் உத பர்பா, நில பர்பா என்று அழைக்கப்படுகிறது. தங்கள் விருப்பங்களை நிறைவேற்ற பல நாட்கள் உண்ணாவிரதம் இருந்து நீலகண்ட சிவனை வணங்கிய பிறகு பக்தர்கள் சன்னதியைச் சுற்றி வருவார்கள். இது பழைய ஒடிசா கோயில்களின் வழக்கமான கலிங்க கட்டிடக்கலை பாணியில் கட்டப்பட்டது.

ஒவ்வொரு ஆண்டும் சித்திரை மாதத்தில் (மார்ச் 14 முதல் ஏப்ரல் 14 வரை) ஒடிசாவின் புகழ்பெற்ற "சடக் மேளா / சித்ர மேளா / உதா" என்பது சந்தனேசுவர் சிவபெருமானின் சந்தனேசுவர் கோவிலுக்கு பிரபலமானது. இது 13 நாட்களுக்கு தொடர்ந்து நடைபெறுகிறது. பக்தர்கள் பிரசாதத்தை ஏற்றுக்கொள்கிறார்கள் பக்தர்கள் நாடு முழுவதிலுமிருந்து வருகிறார்கள்.

மேலும் காண்க
------------

* சாந்திபூர்

மேற்கோள்கள்
-----------

1. ↑
2. ↑
South (garden) Face of Castle Howard
**வரலாற்று சிறப்பு மிக்க இடங்களின் சங்கங்கள்** (Historic Houses Association) ஆதாயத்திற்காக அமைக்கப்பட்டது அன்று. சுமார் 1600 தனியாருக்கு சொந்தமான வரலாற்று சிறப்பு மிக்க இடங்களும்,தோட்டங்களும்,மாளிகைகளூம் வெளிநாடுகளிளும் காணப்படுகின்றன. இந்த அமைப்பு 1973 ஆம் ஆண்டு துவங்கப்பட்டது. மேலும் இங்கு முக்கியத்துவம் வாய்ந்த வரவேற்பு இடம், ஆலோசனைக் கூடம்,மற்றும் விற்பனைப் பொருள்களும் காணப்படுகின்றன.வெளி உலகில் முதல் அல்லது இரண்டாம் தரம் வாய்ந்த கட்டிடங்கள் இங்கு காணப்படுகின்றன.

500-க்கும் மேற்பட்ட இடங்கள் மக்கள் பார்வைக்காக திறந்து வைக்கப்பட்டுள்ளது. பார்வையாளர்களுக்கு சிறந்த சுற்றுலா தளமாகவும் பள்ளி மாணவர்களுக்கு பார்வைக்கும், திரைப்படம் படபிடிப்பிற்கும்,திருமணம் மற்றும் பிற நிகழ்வுகள் ஆகியவற்றிற்கு ஒரு நினைவாக இவ்விடம் அமைகிறது. வருடத்திற்கு 14 மில்லியன் மக்களை ஈர்க்கும் விதத்தில் அமைந்துள்ளது. மற்றும் பிற, அனுமதி பெற்ற சிறப்பு பார்வையாளர்கள்,திருமணம், தனியார் நிகழ்வுகளும் நடைபெறுகிறது. இந்த சிறப்பு மிக்க இடங்கள் பொதுமக்களுக்காக தேசிய அறக்கட்டளையானது ஆங்கில பாரம்பரியமிக்கதாகவும்,பாதுகாப்பாகவும் உள்ளது. இதே போன்று ஸ்காட்லாந்து, வட அயர்லாந்து ஆகிய பகுதிகளில் காணப்படுகிறது.

சான்றுகள்
---------

1. ↑  James Birch (Autumn 2019). "A Tourism Milestone". *Historic House*. Hall-McCartney. p. 5.
**ருத்ராபூர் குண்டுவெடிப்புகள், 1991** *(1991 Rudrapur bombings)* என்பது இந்தியாவின் உத்தராகண்டம்  மாநிலத்தில் இருக்கும் ருத்ராபூர் நகரில் தீவிரவாதிகள் என்று சந்தேகிக்கப்படும் நபர்களால் குண்டுவீச்சுத் தாக்குதல் நிகழ்த்தப்பட்ட சம்பவத்தைக் குறிக்கிறது. 1991 ஆம் ஆண்டு அக்டோபர் மாதம் 17 ஆம் நாளில் அங்கு இரண்டு குண்டுகள் வெடித்தன. முதல் குண்டு வெடித்தபோது மக்கள் பொது மைதானத்தில் இராம்லீலா என்ற நாடகம் பார்த்துக் கொண்டிருந்தனர். 15 நிமிடங்களுக்குப் பின்னர் இரண்டாவது குண்டு அருகிலிருந்த மருத்துவமனைக்கு அருகில் வெடித்தது. முதல் குண்டு வெடிப்பில் காயமடைந்தவர்கள் சிகிச்சைக்காக இம்மருத்துவமனைக்கு கொண்டு வரப்பட்டிருந்தார்கள் என்பது குறிப்பிடத்தக்கது ஆகும். இக்குண்டு வெடிப்பு சம்பவத்தில் 40 பேர் கொல்லப்பட்டனர், 140 பேர் காயமடைந்தனர். காலிசுதான் தேசியப் படையினர் இச்சம்பவத்திற்கு பின்னர் பொறுப்பேற்றனர்.
1991 ருத்ராபூர் குண்டுவெடிப்பு சம்பவம் குறிப்பாக கைவினை வெடி குண்டு தாக்குதல் என்பது மிகவும் கவனிக்கத்தக்கது.

மேற்கோள்கள்
-----------

1. ↑  "Remembering major terror attacks on Anti Terrorism Day". India TV. 2014-02-19 அன்று பார்க்கப்பட்டது.
2. ↑  "Terrorists strike during Ram Lila celebrations in Uttar Pradesh". India Today. 1991-11-15. 2014-02-19 அன்று பார்க்கப்பட்டது.
3. ↑  "2 Bombs Kill 41 and Injure 140 in India". *New York Times*. 18 October 1991. .
4. ↑  Krishna M. Mathur (1994). *Police, Law and Internal Security*. Gyan Books. பக். 113. பன்னாட்டுத் தரப்புத்தக எண்:978-81-212-0455-2. .
**சந்தவார் போர்** *(Battle of Chandwar)* 1193 அல்லது 1194 ஆம் ஆண்டில் முகமது கோரிக்கும் காகர்வால் வம்சத்தைச் சேர்ந்தவனும் கன்னோசியன் அரசனுமான செயச்சந்திரனுக்கும் இடையில் நடைபெற்ற போராகும். இப்போர் ஆக்ராவிற்கு அருகிலுள்ள யமுனை ஆற்றின் கரையில் அமைந்துள்ள சந்தவார் என்னுமிடத்தில் நடைபெற்றது. செயச்சந்திரனை தோற்கடித்த முகமது கோரி வட இந்தியா முழுவதையும் தன்னுடைய கட்டுப்பாட்டிற்குள் கொண்டுவந்தார்

கன்னோசி அரசன் செயச்சந்திரன் படை வெற்றியை நெருங்கிக் கொண்டிருந்த சம்னயத்தில் அவன் கண்ணில் ஒரு அம்பு தைத்தது. யானையில் இருந்து தவறிவிழுந்த அவன் கொல்லப்பட்டான். தங்கள் தலைவர் இறந்து விட்டதை அறிந்த இந்துப் படையினர் மனமுடைந்து பெரும் உயிரிழப்புகளை தவிர்க்கும் நோக்கத்தில் பின்வாங்கியதாக போர்க்கள செய்திகள் தெரிவிக்கின்றன.

முகமது கோரி அடுத்ததாக தலைநகரம் கன்னோசியின் மீது படையெடுப்பார் என கன்னோசிப் படைகள் எதிர்பார்த்தனர். ஆனால் கோரி இராணுவ பலமற்ற புனித நகரமான வாரணாசியிம் மீது படையெடுத்தார். அங்கிருந்த இந்துமதக் கோயில்கள் ஆயிரத்தை மசூதிகளாக மாற்றினார். யானைகள் உள்ளிட்ட மகத்தான செல்வங்கள் கொள்ளையடிக்கப்பட்டன, இசுலாமிய இராணுவம் ஆசின் கோட்டையை கைப்பற்றி ஆட்சியமைத்தது. ஆனால் ராசபுத்திரர்கள் 1197 ஆம் ஆண்டு வரை செயச்சந்திரனின் மகன் அரிச்சந்திரனைத் தலைவராகக் கொண்டு தங்கள் எதிர்ப்பைத் தொடர்ந்தனர். இல்டுமிசு பதவியேற்கும் வரை கன்னோசி தன்னாட்சி புரிந்தது

மேற்கோள்கள
----------

1. ↑  Dalal, Roshen (2002). *The Puffin History of India for Children: 3000 BC - AD 1947*. New Delhi, India: Penguin Books India. பக். 174. பன்னாட்டுத் தரப்புத்தக எண்:978-0-14-333544-3.
2. ↑  Carnegy, P. (1873). "Benoudha, Part III". *Calcutta Review* **56** (109): 43–58, pages 50 to 52.
3. ↑  Rickard, J (25 February 2010), Battle of Chandwar, 1193 or 1194
4. ↑  Rickard, J (25 February 2010), Battle of Chandwar, 1193 or 1194
.
யாழ்ப்பாண மாவட்டத்துக்கான இலங்கை நாடாளுமன்ற உறுப்பினரும் தமிழ்த் தேசியக் கூட்டமைப்பின் உறுப்பினருமான கி. சிவநேசன் மார்ச் 5, 2008 வியாழக்கிழமை பிற்பகல் 1:20 மணியளவில் வன்னி கனகராயன்குளம் பகுதியில் இடம்பெற்ற கிளைமோர் குண்டுத்தாக்குதலில் கொலைசெய்யப்பட்டார். மாங்குளத்திற்குத் தெற்காக 2 கிலோமீற்றர் தொலைவிலும் ஓமந்தையில் இருந்து 25 கிமீ தொலைவிலும் இத்தாக்குதல் நடத்தப்பட்டுள்ளது. இத்தாக்குதலில் சிவனேசனின் வாகான் ஓட்டுனர் பெரியண்ணன் மகேஸ்வரராஜா என்பபவரும் கொல்லப்பட்டார். இத்தாக்குதலை இலங்கை இராணுவத்தின் ஆள ஊடுருவும் அணி நடத்தியதாக விடுதலைப் புலிகள் குற்றம்சாட்டியுள்ளனர்.

கி. சிவநேசன் வடக்கு மாகாணத்தின் பனை அபிவிருத்தி கூட்டுறவின் நிர்வாகியாக 1996 இருந்து 2005 வரை கடைமையாற்றினார். ஏ-9 நெடுஞ்சாலை மூடப்படிருப்பதால் யாழ்ப்பாணம் கரவெட்டியிலிருந்து குடும்பத்துடன் மல்லாவியில் இவர் தங்கியிருந்தார். 2007 ஆம் ஆண்டு நடுப்பகுதியிலும் கிளைமோர்த் தாக்குதலில் இருந்து அவர் உயிர் தப்பியிருந்தார்.

தமிழ்த் தேசியக் கூட்டமைப்பு கண்டனம்
-----------------------------------

தமிழ்த் தேசியக் கூட்டமைப்பின் நாடாளுமன்ற உறுப்பினர்கள் படுகொலைக்கும் அச்சுறுத்தலுக்கும் ஆளாக்கப்பட்டு வருவதன் மூலம் தமிழ் இனத்தின் உரிமைக்காக - விடுதலைக்காக குரல் கொடுப்பதை - போராடுவதைத் தடுத்து நிறுத்திவிட முடியாது என்று தமிழ்த் தேசியக் கூட்டமைப்பு தெரிவித்திருக்கிறது

நோர்வே கண்டனம்
--------------

தமிழ்த் தேசியக் கூட்டமைப்பின் இலங்கை நாடாளுமன்ற உறுப்பினர் கி.சிவநேசன் படுகொலை செய்யப்பட்டமைக்கு நோர்வே கண்டனம் தெரிவித்துள்ளது.

மாமனிதர் விருது
---------------

விடுதலைப் புலிகளின் தலைவர் வே. பிரபாகரன் கி. சிவநேசனுக்கு தமிழீழத்தின் அதியுயர் விருதான மாமனிதர் விருது வழங்கி மலரஞ்சலி செலுத்தினார்.

மேற்கோள்கள்
-----------

1. ↑  Tamil MP is killed in Sri Lanka
2. ↑  Jaffna TNA MP Sivanesan killed in DPU Claymore attack
3. ↑  நாடாளுமன்ற உறுப்பினர்களைக் படுகொலை செய்வதால் விடுதலைக்கான குரலை தடுத்து நிறுத்திட முடியாது: த.தே.கூ.
4. ↑  சிவநேசன் படுகொலைக்கு நோர்வே கண்டனம்
5. ↑  சிவநேசனுக்கு "மாமனிதர்" விருது வழங்கி தமிழீழ தேசியத் தலைவர் மதிப்பளிப்பு
6. ↑  LTTE leader pays tribute to Sivanesan MP

வெளி இணைப்புகள்
---------------

* சிறிலங்காப் படையினரால் த.தே.கூ. நாடாளுமன்ற உறுப்பினர் சிவநேசன் படுகொலை
|  |  |  |
| --- | --- | --- |
| << |  **திசம்பர் 2010** | >> |
| ஞா | தி | செ | பு | வி | வெ | ச |
|  |  |  | 1 | 2 | 3 | 4 |
| 5 | 6 | 7 | 8 | 9 | 10 | 11 |
| 12 | 13 | 14 | 15 | 16 | 17 | 18 |
| 19 | 20 | 21 | 22 | 23 | 24 | 25 |
| 26 | 27 | 28 | 29 | 30 | 31 |  |
| **MMXXIII** |
|

**டிசம்பர் 2010** (*December 2010*), ஒரு புதன்கிழமை ஆரம்பித்து 31 நாட்களின் பின்னர் ஒரு வெள்ளிக்கிழமை முடிவடைகிறது. தமிழ் நாட்காட்டியின் படி மார்கழி மாதம் டிசம்பர் 16 வியாழக்கிழமை தொடங்கி, 2011 சனவரி 14 வெள்ளிக்கிழமை முடிவடையும்.

சிறப்பு நாட்கள்
---------------

* டிசம்பர் 1 - உலக எய்ட்ஸ் நாள்
* டிசம்பர் 1 - ஆனாய நாயனார் குருபூசை
* டிசம்பர் 3 - அனைத்துலக ஊனமுற்றோர் நாள்
* டிசம்பர் 4 - கடற்படையினர் தினம் (இந்தியா)
* டிசம்பர் 5 - ஆறுமுக நாவலர் நினைவுநாள்
* டிசம்பர் 6 - புனித நிக்கலஸ் நாள்
* டிசம்பர் 6 - கோயிலார் நாயனார் குருபூசை
* டிசம்பர் 7 - மூர்க்க நாயனார் குருபூசை
* டிசம்பர் 8 - சிறப்புலி நாயனார் குருபூசை
* டிசம்பர் 17 - மொகரம் பண்டிகை
* டிசம்பர் 17 - வைகுண்ட ஏகாதசி
* டிசம்பர் 22 - ஆருத்ரா தரிசனம்
* டிசம்பர் 22 - சடைய நாயனார் குருபூசை
* டிசம்பர் 25 - கிறித்துமசு

நிகழ்வுகள்
----------

|  |  |
| --- | --- |
| செய்திகள் | * பார்
* உரை
* தொகு
 |

* டிசம்பர் 1:
	+ இந்தியாவின் பீகார் மாநிலத்தின் முங்கர் என்ற நகரில் மாவோசிசத் தீவிரவாதிகளுடனான ஒரு துப்பாக்கிச் சண்டையில் 2 கிராமத்தவர்களும், 10 நக்சலைட்டுகளும் கொல்லப்பட்டனர். (பிடிஐ)


---

செய்திகள் காப்பகம்

**2016 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2015 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2014 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2013 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2012 •** சனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2011 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2010 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2009 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2008 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2007 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2006 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2005 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்
சீர்காழி தத்துவப்பிரகாசர் இயற்றிய நூல் **தத்துவப்பிரகாசம்**. இந்நூலுக்குத் *தத்துவசரிதை* என்ற வேறு பெயரும் உண்டு. சித்தாந்த சாத்திரங்களை விரிவாகக் கூறும் நூல்களுள் இதுவும் ஒன்று.

நூலமைப்பு
---------

இந்நூல் 337 விருத்தங்களை உடையது.முதல் 304 பாடல்கள் எண்சீர்க்கழிநெடிலடி ஆசிரிய விருத்தம்,பிற பாடல்கள் அறுசீர் விருத்தம். பாடல்கள் பெரும்பாலும் செம்மையான எளிய நடையுடையன.

பெயர்க் காரணம்
--------------

தத்துவப்பிரகாசத்தால் தத்துவம் பிரகாசிக்கும் என்ற குறிப்பு ஏற்படுகிறது. தத்துவங்கட்கும் ஆன்மாவுக்கும் சிவனுக்கும் தத்துவம் என்ற பெயர் ஆதலால் நூலின் பெயர், தத்துவப்பிரகாசம் ஆயிற்று.

நூற்சிறப்புகள்
--------------

சித்தாந்த சாத்திர நூல்கள் யாவும் ஞானநெறியையே விரிவாகக் கூறுகின்றன. இந்நூல் சரியை, கிரியை, யோகம்(ஓகம்) ஆகிய நெறிகளை விவரித்துக் கூறுகின்றது. இந்நூல் புறச்சமய, அகச்சமய பேதங்கள் 48 என்ற பாகுபாடும் அவற்றின் விளக்கமும் கூறுகின்றது. ஓகத்தில் கிரியை என்ற பகுதியில் 108 வகையான வகைமை இருப்புநிலைகளைப்(ஆசனங்களைப்) பற்றி விரிவாக கூறுகின்றது. 108 வகை மூச்சுப் பயிற்சிகளைப்(பிராணா யாமங்களைப்) பற்றியும் நூலில் சொல்லப்பட்டுள்ளது.

உரையும் பதிப்பும்
-----------------

ஞானாவரண விளக்கம் எனும் நூல் செய்த குருஞானசம்பந்தர் இந்நூற் பாடலைச் சித்தியாரோடு ஒருங்கு வைத்துத் தொகுத்துள்ளார். இந்நூலுக்குத் தத்துவப்பிரகாசருடைய மாணக்கரே உரை செய்திருக்கிறார்.இந்நூலை வேலணை வி. கந்தப்பிள்ளை 1893 இல் பதிப்பித்துள்ளார்.

மேலும் காண்க
------------

1. தத்துவப்பிரகாசர், "தத்துவப்பிரகாசம்"- தருமையாதீன வெளியீடு.
2. மு.அருணாசலம், "தமிழ் இலக்கிய வரலாறு, பதினான்காம் நூற்றாண்டு" தி பார்க்கர் வெளியீடு.

மேற்கோள்கள்
-----------

1. ↑  LIST OF AUTHORS QUOTED IN THE TAMIL LEXICON-பக்கம் 5
2. ↑  அ. சதாசிவம்பிள்ளை அவர்களின் பாவலர் சரித்திர தீபகம் - பகுதி 2 - பக்கம் 293 - தத்துவப்பிரகாசம். நூலகம்-மின்னூல் வடிவம் (noolaham.net/project/10/962/962.pdf)
3. ↑  சைவசித்தாந்த வளர்ச்சியில் ஈழத்தறிஞரின் பணிகள்
**சந்தனி பத்வா அல்லது சண்டி பட்வோ** (*Chandani Padva or Chandi Padvo*)  என்பது குசராத் மாநிலத்தின் சூரத் பகுதியில் வசிக்கும் மக்கள் சாப்பிடும் பிரபலமான உள்ளூர் வகை இனிப்பு ஆகும். இந்து நாட்காட்டியின் கடைசி பௌர்ணமி நாளான சரத் பூர்ணிமாவுக்கு அடுத்த நாள் பண்டிகை வருகிறது. 2017 ஆம் ஆண்டு அக்டோபர் மாதம் 6 ஆம் தேதி மற்றும் 2020 ஆம் ஆண்டு நவம்பர் மாதம் 1 ஆம் தேதி மக்கள் பொதுவாக மொட்டை மாடியில் நண்பர்கள் மற்றும் குடும்பத்தினருடன் கூடி சுவையான கரி மற்றும் இந்த இனிப்பை ரசித்து மகிழ்கின்றனர்.
சூரத் காரி என்றும் இந்த இனிப்பு அழைக்கப்படுகிறது.

தயாரிப்பு
---------

இந்த உணவு வெண்ணெய், பால் ஆகியவற்றிலிருந்து தயாரிக்கப்படுகிறது. இது பொதுவாக மாவு, நெய் மற்றும் சர்க்கரை சேர்த்து தயாரிக்கப்படுகிறது. முக்கியமாக இந்த இனிப்பு உணவு, சாந்தனி பத்வா பண்டிகையின் மங்களகரமான சந்தர்ப்பத்தில் சாப்பிடுவதற்காக, இனிப்பு நிரப்புதலுடன் வட்ட வடிவில் தயாரிக்கப்படுகிறது.

இது பாதாம்-எலச்சி, கலப்பு உலர் பழங்கள், நெய், பிஸ்தா மற்றும் மாவு போன்ற பல வகைகளிலும் சுவைகளிலும் கிடைக்கிறது.

வரலாறு
------

### ஆற்றல் பட்டை

சுதந்திரப் போராட்ட வீரர்களுக்கு கூடுதல் பலத்தை வழங்குவதற்காக தாத்யா தோப்பேயின் சமையல்காரர்களால் காரி தயாரிக்கப்பட்டது. இருப்பினும், அசிங்கமான சந்தர்ப்பங்களில், குறிப்பாக சில சாதியினரால் இறந்தவர்களின் ஆன்மா சாந்தியடைய சுடுகாட்டில் உட்கொள்ளத் தொடங்கியது.
"தூத்பாக், லட்டு மற்றும் மைசூர் போன்ற சில இனிப்புகள் இறந்தவர்களின் ஆத்மா சாந்தியடையச் செய்யப்படுகின்றன. காரியும் அத்தகைய இனிப்புகளில் ஒன்றாகும்" என்று உள்ளூர்வாசி கிஷோர் வான்காவாலா கூறினார்.
"சுர்திகள்" தங்கள் அன்பானவர்களுக்கு காரி அனுப்புவது ஒரு வழக்கம்.

மேற்கோள்கள்
-----------

1. ↑
2. ↑  Bhatt, Himansshu (28 October 2016). "1,20,000 kg of ghari will be consumed on Chandani Padva". *The Times of India*.. பார்த்த நாள்: 13 July 2018.
3. ↑
4. ↑
|  |  |  |
| --- | --- | --- |
| << |  **திசம்பர் 2011** | >> |
| ஞா | தி | செ | பு | வி | வெ | ச |
|  |  |  |  | 1 | 2 | 3 |
| 4 | 5 | 6 | 7 | 8 | 9 | 10 |
| 11 | 12 | 13 | 14 | 15 | 16 | 17 |
| 18 | 19 | 20 | 21 | 22 | 23 | 24 |
| 25 | 26 | 27 | 28 | 29 | 30 | 31 |
| **MMXXII** |
|

**டிசம்பர் 2011** (*December 2011*), ஒரு வியாழக்கிழமை ஆரம்பித்து 31 நாட்களின் பின்னர் ஒரு சனிக்கிழமை முடிவடைந்தது. தமிழ் நாட்காட்டியின் படி மார்கழி மாதம் டிசம்பர் 17 சனிக்கிழமை தொடங்கி, 2012 சனவரி 14 வெள்ளிக்கிழமை முடிவடைந்தது.

சிறப்பு நாட்கள்
---------------

* டிசம்பர் 5 - ஆறுமுக நாவலர் நினைவு நாள்
* டிசம்பர் 8 - திருக்கார்த்திகை
* டிசம்பர் 9 - கணம்புல்ல நாயனார் குருபூசை
* டிசம்பர் 24 - அனுமன் ஜெயந்தி
* டிசம்பர் 25 - கிறித்துமசு
* டிசம்பர் 30 - திருவெம்பாவை ஆரம்பம்

நிகழ்வுகள்
----------



---

செய்திகள் காப்பகம்

**2016 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2015 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2014 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2013 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2012 •** சனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2011 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2010 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2009 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2008 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2007 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2006 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2005 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்
மொழியியலில், **இரட்டை வழக்கு** (*diglossia*) என்பது, குறித்த ஒரு மொழிச் சமுதாயத்தில், ஒரே சமயத்தில் இரண்டு வகையான மொழி வழக்குகள் பயன்பாட்டில் இருப்பதைக் குறிக்கிறது. இதில், அச்சமுதாயத்தினர் தம்மிடையேயான தொடர்புகளுக்கு அன்றாடம் வழமையாகப் பயன்படுத்தும் மொழி வழக்குக்குப் புறம்பாக, உயர் நிலையில் ஒழுங்கமைக்கப்பட்ட இன்னொரு வழக்கும் இருக்கும். இரண்டாவது வகை, இலக்கியம், முறைசார் கல்வி, மேடைப்பேச்சு போன்றவற்றில் பயன்படுகிறது. அன்றாட வழக்கு "தாழ்ந்த (L)" வகை எனவும், மற்றது "உயர் (H)" வகை எனவும் குறிப்பிடப்படுவது உண்டு. பெரும்பாலும் இது பேச்சு மொழிக்கும், எழுத்து அல்லது ஊடக மொழிக்குமான வேறுபட்ட வழக்குகளைக் குறிக்கிறது. உலகின் பல மொழிகளில் இவ்வாறான இரட்டைவழக்கு காணப்படுகின்றது. கிரேக்கம், அரபி, இந்தோனேசியம், தமிழ், தெலுங்கு என்பன இதற்கு எடுத்துக்காட்டுகள். இரட்டை வழக்கு என்பது வட்டார வழக்குகளைச் சுட்டவில்லை.

எடுத்துக்காட்டுக்கள்
--------------------

* பேச்சு வழக்கு: எங்க போயிட்டு வாறா
* எழுத்து வழக்கு: எங்கு போய் வருகிறீர்கள்
* பேச்சு வழக்கு: சாப்பாடு நல்லாயிருக்கா
* எழுத்து வழக்கு: உணவு நன்றாக உள்ளதா

குறிப்புகள்
-----------

1. ↑  Charles A. Ferguson (1959). "Diglossia". *Word* **15**: 325–340. .
2. ↑  "Tamil language". 2010-06-12 அன்று மூலம் பரணிடப்பட்டது. 2015-04-10 அன்று பார்க்கப்பட்டது.
**பகாத்தனி இரட்டை** அல்லது **இரட்டைப் பகாத்தனி** (twin prime) என்பது இரண்டு பகா எண்கள் (பகாத்தனிகள்) தங்களுக்கு இடையே உள்ள வேறுபாடு இரண்டு ஆக உள்ளவை (p, p+2). எடுத்துக் காட்டாக பகாத்தனி எண்களாகிய (5, 7) ஐக் கூறலாம். இவற்றை *ஈரகல் பகாத்தனி* என்றும் அழைக்கலாம். பகா எண்களிலேயே மிகக்குறைந்த வேறுபாடு கொண்ட எண்கள் பகா எண்கள் (2, 3). ஆனால் இப்படி வேறுபாடு 1 (ஒன்று) என்னும் வகையில் உள்ள இரு பகா எண்கள் வேறு ஏதும் கிடையாது. அடுத்த குறைந்த அளவு வேறுபாடு, (2) இரண்டு என்னும் எண். அப்படிப்பட்ட பகா எண்கள் (பகாத்தனிகள்) : (5, 7), (11, 13), (17, 19), (29, 31), (41, 43), (821, 823) முதலானவை.

முதல் 35 பகாத்தனி இரட்டைகள்
---------------------------

1000 கும் குறைவான பகாத்தனிகளில் மொத்தம் 35 பகாத்தனி இரட்டைகள் உள்ளன. அவையாவன::

(3, 5), (5, 7), (11, 13), (17, 19), (29, 31), (41, 43), (59, 61), (71, 73), (101, 103), (107, 109), (137, 139), (149, 151), (179, 181), (191, 193), (197, 199), (227, 229), (239, 241), (269, 271), (281, 283), (311, 313), (347, 349), (419, 421), (431, 433), (461, 463), (521, 523), (569, 571), (599, 601), (617, 619), (641, 643), (659, 661), (809, 811), (821, 823), (827, 829), (857, 859), (881, 883).
1849 ஆம் ஆண்டில் இருந்து வழங்கிவரும் போலின்யாக் ஊகம் (Polignac's conjecture) என்னும் கூற்றுப்படி, ஒவ்வொரு இயல் எண் *k* -வுக்கும், *p − p′* = *k* என்னும் ஈடுகோளுக்குப் பொருத்தமாக இருக்குமாறு முடிவிலி *p* , *p′* என்னும் பகாத்தனி இரணைகள் (சோடிகள்) உண்டு. இங்கே *k* = 2 என்னும் வகை **பகாத்தனி இரட்டை** எண்கள் என்னும் வகையைச் சேர்ந்தவை. *k* = 4 என்னும் வகையான பகாத்தனி இரணை  *பங்காளிப் பகாத்தனிகள்* (cousin prime) எனப்படும். அதே போல வேறுபாடு ஆறாக உள்ள வகை எண்களுக்கு (*k* = 6) *செக்ஸி பகாத்தனிகள்* (sexy primes) என்று பெயர். செக்ஸி என்னும் சொல் கவர்ச்சியான, என்னும் பொருளும் ஆறு என்னும் பொருளும் தொக்கி நிற்கும் ஒரு சொல்லாக இங்கு உள்ளது. இந்த *போலின்யாக் ஊகம்* எந்த ஒரு *k* -வுக்கும் இன்னும் நிறுவப்படவில்லை.

வெளி இணைப்புகள்
---------------

* Top-20 Twin Primes at Chris Caldwell's Prime Pages.
* Xavier Gourdon, Pascal Sebah: *Introduction to Twin Primes and Brun's Constant*
* "Official press release" of 58711-digit twin prime record.
* Weisstein, Eric W. "Twin Primes", *MathWorld*.
**சிதம்பர மும்மணிக்கோவை**  என்பது 17 ஆம் நூற்றாண்டில் வாழ்ந்த குமரகுருபரரால் இயற்றப்பட்டது. கோவை என்னும் சிற்றிலக்கிய வகையைச் சேர்ந்தது. மும்மணிக்கோவை நூலுக்கு உரிய இலக்கண முறைப்படி பாடப்பட்டுள்ள நூல் இது. ஆசிரியம், வெண்பா, கட்டளைக் கலித்துறை என்ற முறையில் யாப்பமைதி கொண்ட பாடல்கள் மாறி மாறி வருமாறு 30 பாடல்கள் இதில் அடுக்கப்பட்டுள்ளன. இந்த அடுக்கு அந்தாதியாக உள்ளது. இதன் கருத்துகள் சைவ சித்தாந்தக் கருவூலமாக அமைந்துள்ளன.

நூலில் கூறப்பட்டுள்ள செய்திகளில் சில
------------------------------------

* இங்குக் கோயில் கொண்டுள்ள கோவிந்தராச்ன் பெருமாளும் இதில் பாடப்பட்டுள்ளார்
* சிதம்பரம் விராடபுருடனின் இதயத் தானம்
* திருநடனக் கோலம் பிரணவ வடிவம்.
* பதஞ்சலி வியாக்கரணத்துக்காக ஆனந்தத் தாண்டவம் நிகழ்கிறதாம்

வெளி இணைப்புகள்
---------------

* சிதம்பர மும்மணிக்கோவை - நூல் மூலம்

அடிக்குறிப்பு
-------------

1. ↑  மு. அருணாசலம் (முதல் பதிப்பு 1990, திருத்தப்பட்ட பதிப்பு 2005). *தமிழ் இலக்கிய வரலாறு, பதினேழாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 102.
**இலங்கை நாடாளுமன்ற உறுப்பினர் தியாகராஜா மகேஸ்வரன் படுகொலை** என்பது தியாகராஜா மகேஸ்வரன் அவர்களின் படுகொலையைக் குறிக்கும். ஜனவரி 1, 2008 அன்று கொழும்பில் இலங்கையின் கொழும்பு மாவட்ட நாடாளுமன்ற உறுப்பினரும், முன்னாள் அமைச்சருமான தியாகராஜா மகேஸ்வரன் சுட்டுக் கொலை செய்யப்பட்டார். புத்தாண்டை முன்னிட்டு ஜனவரி 1, 2008 இல் முற்பகல் 9:00 மணியளவில் மகேஸ்வரன் தனது குடும்பத்தினருடன் மெய்ப்பாதுகாவலர்கள் சகிதம் கொழும்பு கொட்டாஞ்சேனையில் உள்ள பொன்னம்பலவாணேஸ்வரர் கோயிலுக்குச் சென்று வழிபாட்டில் கலந்து கொண்டார். ஆலய உள்வீதியை மகேஸ்வரன் சுற்றி வந்துகொண்டிருந்த போது முற்பகல் 9.55 மணியளவில் அங்கு நின்ற துப்பாக்கிதாரி ஒருவர் அவரை நோக்கி சரமாரியாக துப்பாக்கிச் சூட்டினை நடத்தினார். இதில் மகேஸ்வரனும் அவரது மெய்ப்பாதுகாவலர்கள் 2 பேரும், 7 பொதுமக்களும் காயமடைந்தனர். மகேஸ்வரனை அங்கிருந்தவர்கள் உடனடியாக கொழும்பு தேசிய மருத்துவமனைக்கு கொண்டு சென்றனர். அவருக்கு உடனடியாக சிகிச்சை அளிக்கப்பட்டது. எனினும் சிகிச்சை பலனளிக்காமல் முற்பகல் 10.15 மணியளவில் அவர் உயிரிழந்ததாக தெரிவிக்கப்பட்டது.,

இவற்றையும் பார்க்க
------------------

* இலங்கை இனப்பிரச்சினைக் காலக்கோடு

மேற்கோள்கள்
-----------

1. ↑  Leading Sri Lanka Tamil MP killed (பிபிசி)
2. ↑  கொழும்பில் நாடாளுமன்ற உறுப்பினர் மகேஸ்வரன் சுட்டுக்கொலை (புதினம்)
3. ↑  Maheswaran MP assassinated in Colombo (தமிழ்நெட்)

வெளி இணைப்புகள்
---------------

* நாடாளுமன்ற உறுப்பினர் மகேஸ்வரன் கொலையாளி கைது (புதினம்)
* Maheswaran: The chilling message (The Sunday Times)
* Maheswaran The Forgotten Hero by Arvalan, January 9, 2008
**அரச வாகை** என்பது வாகைத் திணையின் துறைகளில் ஒன்று. புறநானூற்றுப் பாடல்களுக்குத் தரப்பட்டுள்ள துறைகளில் ஒன்றாக இது உள்ளது. அரசனது இயல்பையோ, வெற்றியையோ எடுத்துரைத்தல் அரச வாகை என்னும் துறை. 

அரச வாகை என்னும் துறையைச் சேர்ந்தவை எனப் புறநானூற்றில் 36 பாடல்கள் உள்ளன.  பதிற்றுப்பத்து தொகுப்பிலும் உள்ளன.

தொல்காப்பியம் இதனை ‘ஐவகை மரபின் அரசர் பக்கம்’ எனக் குறிப்பிடுகிறது.  ஓதல், வேட்டல், ஈதல், படை வழங்குதல், குடியோம்புதல் ஆகிய ஐந்தும் அரச வாகை என உரையாசிரியர்கள் அதனை விரித்துரைக்கின்றனர். 

பிறரை நோகச் செய்யாத பண்பு, கொடைத்திறம், நாட்டின் பரப்பு, நாட்டுமக்கள் அச்சமின்றி வாழ்தல், நாட்டில் விழா, வீரம், பகைவர் அச்சம், பகைவர் திறை தருதல், பகை நாட்டு அழிவு, வேள்வி செய்தல் முதலான செய்திகள் அரசவாகையில் கூறப்படுகின்றன.

சேர மன்னர்களான சேரமான் குட்டுவன் தோதை , சேரமான் யானைகட்சேய் மாந்தரஞ்சேரல் இரும்பொறை  ஆகியோரும், சோழ மன்னர்களான சோழன் இலவந்திகைப்பள்ளித் துஞ்சிய நலங்கிள்ளி சேட்சென்னி  சோழன் கரிகாற் பெருவளத்தான்  சோழன் குளமுற்றத்துத் துஞ்சிய கிள்ளிவளவன்  சோழன் நெடுங்கிள்ளி  சோழன் நலங்கிள்ளி  சோழன் நலங்கிள்ளி தம்பி மாவளத்தான்  சோழன் போர்வைக் கோப்பெருநற்கிள்ளி  ஆகியோரும், பாண்டிய மன்னர்களான கானப்பேரெயில் கடந்த உக்கிரப் பெருவழுதி  தலையாலங்கானத்துச் செருவென்ற பாண்டியன் நெடுஞ்செழியன்  பாண்டியன் கூடகாரத்துத் துஞ்சிய மாறன்வழுதி  பாண்டியன் நெடுஞ்செழியன்  ஆகியோரும், குறுநில மன்னர்களில் வள்ளல்களாகவும், மூவேந்தர்களுக்கு உதவுபவர்களாகவும் விளங்கிய அதியமான் நெடுமான் அஞ்சி  ஏனாதி திருக்கிள்ளி  பிட்டங்கொற்றன் , மலையமான் சோழிய ஏனாதி திருக்கண்ணன்  மலையமான் திருமுடிக்காரி  ஆகியோரும் அரசவாகைத் துறை அமைந்த பாடல்களால் சிறப்பிக்கப்பட்டுள்ளனர்.

அடிக்குறிப்பு
-------------

எண்கள் புறநானூற்றுப் பாடலின் வரிசை எண்ணைக் குறிப்பன.

1. ↑  பகல் அன்ன வாய்மொழி இகல் வேந்தர் இயல்பு உரைத்தன்று - புறப்பொருள் வெண்பாமாலை 157
2. ↑  17, 19, 20, 21, 22, 23, 25, 26, 31, 33, 37, 42, 43, 44, 51, 52, 53, 54, 61, 66, 76, 77, 78, 79, 81, 82, 93, 94, 98, 99, 100, 104, 125, 167, 168, 174
3. ↑  தொல்காப்பியம் புறத்திணையியல் 16
4. ↑  இளம்பூரணர்
5. ↑  54
6. ↑  17, 20, 22, 53,
7. ↑  61,
8. ↑  66,
9. ↑  37, 42,
10. ↑  44,
11. ↑  31, 33,
12. ↑  43,
13. ↑  81, 82, 83,
14. ↑  21,
15. ↑  23, 25, 26, 76, 77, 78, 79,
16. ↑  51, 52,
17. ↑  19
18. ↑  94. 98, 99, 100, 104,
19. ↑  167,
20. ↑  168
21. ↑  174
22. ↑  125,
இது இரட்டை ரோஜா (திரைப்படம்) ஆகும். இதே பெயரில் வெளியான தொலைக்காட்சித் தொடர் பற்றி வெறும் இரட்டை ரோஜா கட்டுரையைப் பாருங்கள்

**இரட்டை ரோஜா** (*irattai roja*) 1996 இல் வெளிவந்த தமிழ் நாடகத் திரைப்படமாகும். கேயார் இத்திரைப்படத்தை இயக்கியிருந்தார். ராம்கி, ஊர்வசி, குஷ்பூ ஆகியோர் இத்திரைப்படத்தில் முன்னணி கதாபாத்திரங்களில் நடித்திருந்தனர். கே. சி. சேகர் பாபு இத்திரைப்படத்தை தயாரித்திருந்தார். இத்திரைப்படத்திற்கு இளையராஜா இசையமைத்திருந்தார். ஏப்ரல் 5,1996ம் திகதி வெளியிடப்பட்டது. இத்திரைப்படம் 1994 இல் தெலுங்கு மொழியில் வெளியான "சுபலக்னம்" திரைப்படத்தின் மீள்உருவாக்கம் ஆகும்.

கதைச்சுருக்கம்
--------------

உமா (ஊர்வசி), பாலு (ராம்கி) எனும் பொறியியலாளரை திருமணம் செய்கிறாள். உமா தனது கணவர் இலஞ்சம் வாங்குபவராகவும் பணக்காரர் எனவும் எண்ணுகிறாள். ஆனால் பாலு ஒரு நேர்மையான நடுத்தர குடும்பத்து பையன் ஆவான். உமாவிற்கு செல்வந்தராக வரவேண்டும் எனும் கனவு இருந்தது. இவர்கள் இருவருக்கும் இரு குழந்தைகள் பிறக்கிறது. அதேநேரம் பாலுவின் முதலாளி ராஜசேகரின் (ராஜசேகர்) மகளான பிரியா (குஷ்பு) பாலுவின் மீது காதல் கொள்கிறாள். பிரியா தன் விருப்பத்தைப் பாலுவிடம் தெரிவிக்க பாலுவோ தனக்கு ஏற்கனவே திருமணம் நடந்து இரு பிள்ளைகள் இருப்பதாக கூறி பிரியாவின் விருப்பத்தை நிராகரிக்கின்றான். ஆனால் பிரியாவோ உமாவிடம் ஒரு கோடி பணத்திற்கு பாலுவை விட்டுத்தரும்படி பேரம் பேசுகிறாள். பணத்தின் மீது ஆசை கொண்ட உமா இதற்கு சம்மதிப்பதோடு பாலுவைப் பிரியாவைத் திருமணம் செய்யும்படி வற்புறுத்துகிறாள். பாலு இதனை மறுக்க தற்கொலை செய்யச் செல்கிறாள். இதனால் பாலு கனத்த மனதோடு பிரியாவை திருமணம் செய்ய சம்மதிக்கிறான். பிரியா மீது காதலும் கொள்கின்றான். இதன்பின்னரே தான் செய்தது தவறு என உமா உணர்வதோடு பாலுவோடு திரும்பவும் சேர்வதற்கு விரும்புகிறாள். அதன்பின்னர் பிரியா, உமா, பாலு ஆகியோருக்கு இடையில் என்ன நடக்கிறது என்பதுதான் மீதிக்கதை.

நடிகர்கள்
---------

* ராம்கி- பாலு
* ஊர்வசி - உமா
* குஷ்பு - பிரியா
* சுஹாசினி மணிரத்னம் - கீதா
* ஸ்ரீவித்யா - வக்கீல்
* வெண்ணிற ஆடை மூர்த்தி- உமாவின் தந்தை
* கவிதா- உமாவின் தாய்
* ராஜசேகர் - ராஜசேகர் (பிரியாவின் தந்தை)
* சின்னி ஜெயந்த்
* பாண்டு
* தியாகு
* அனுஜா
* சகிலா
* சார்மிலி - கிரிஜா
* எம். ஆர். கிருஷ்ண மூர்த்தி
* ஒரு விரல் கிருஷ்ணா ராவோ - வைத்தியர்
* ஜுனியர் பாலையா
* சுவாமிநாதன்
* டிஸ்கோ சாந்தி
* அஜய் - ரத்னம்
* பேபி ஸ்ரீதேவி - சமதி
* மாஸ்டர் பிரபு
* விசு (சிறப்பு தோற்றம்)

தொலைக்காட்சித் தொடரை பார்க்க
----------------------------

* இரட்டை ரோஜா

இசை
---

இத்திரைப்படத்திற்கான இசையை இளையராஜா அமைத்தார். இத்திரைப்படத்திற்கான இசை வெளியீடு 1996 ஆம் ஆண்டு நடைபெற்றது. இத்திரைப்படத்தின் பாடல்வரிகளை வாலி எழுதினார்.

மேற்கோள்கள்
-----------

1. ↑  "Filmography of Irattai roja". cinesouth.com. 2013-10-04 அன்று மூலம் பரணிடப்பட்டது. 2013-04-21 அன்று பார்க்கப்பட்டது.
2. ↑  "Irattai Roja (1996) Tamil Movie". spicyonion.com. 2013-04-21 அன்று பார்க்கப்பட்டது.
3. ↑  "Irattai Roja - Illayaraja". thiraipaadal.com. 2013-04-13 அன்று பார்க்கப்பட்டது.
**டேவிடு பிளவர்** *(David Flower)* ஒரு பிரித்தானிய வானியலாளரும் வேதி இயற்பியலாளரும் தர்காம் பல்கலைக்கழக இயற்பியல் துறை தகைமைப் பேரசிரியரும் ஆவார். இவர் *அரசு வானியல் கழக மாதவாரி அறிக்கைகள்* (MNRAS) எனும் இதழின் முதன்மைப் பதிப்பாசிரியரும் ஆவார். இவர் *அரசு வானியல் கழக மாதவாரி அறிக்கைகள்* (MNRAS) எனும் இதழில் பலகாலம் உறுப்பினரக இருந்த இவர் அதன் முதன்மைப் பதிப்பாசிரியரும் ஆனார். இவர் அரசு வானியல் கழக ஆய்வுறுப்பினரும் அரசு க்லைக் கழக ஆய்வுறுப்பினரும் ஆவர். 

இவரது ஆராய்ச்சி உடுக்கண ஊடக இயற்பியலிலும் வேதியியலிலும் குறிப்பாக, அணு, மூலக்கூற்று மொத்தல் இயற்பியலிலும் வான்வேதியியலிலும் அமைந்தது. இவர் "*உடுக்கண ஊடகத்தில் மூலக்கூற்று மொத்தல்கள்*" எனும் நூலை இயற்றினார். இது ஐக்கிய இராச்சியம், கேம்பிரிட்ஜ் பல்கலைக்கழகத்தால் 2007 இல் வெளியிடப்பட்டது. சமகால அறிஞர் மீள்பார்வைக்குட்படும் இதழ்களில் இவர் வெளியிட்ட பல அய்வுத்தால்களின் நீண்ட பட்டியலுக்கு உரியவர் ஆவார்.

மேற்கோள்கள்
-----------

1. ↑  
Keith Smith (2 July 2012). "New MNRAS Editor-in-Chief". *RAS News & Press*. Royal Astronomical Society. 2012-08-07 அன்று பார்க்கப்பட்டது.
2. ↑  "New editor for ‘Monthly Notices’". *Astronmy & Geophysics* **53** (5): 5.39–5.39. 1 October 2012. doi:10.1111/j.1468-4004.2012.53539\_5.x.
3. ↑  
"Staff Profile". Durham University. 14 February 2012. 2012-08-07 அன்று பார்க்கப்பட்டது.
4. ↑  
"Publication details of authored book". Durham University. 14 February 2012. 2012-08-07 அன்று பார்க்கப்பட்டது. An abstract and a link are provided

[[[பகுப்பு:பிரித்தானிய வானியற்பியலாளர்கள்]]
**முதுசொம்** என்பது, பொதுவாக முந்திய தலைமுறையிலிருந்து கிடைக்கும் சொத்தைக் குறிக்கிறது. சென்னைப் பல்கலைக்கழகத் தமிழ் அகராதி, முதுசொம் என்பதற்கு *முதுபொருள்*, *பூர்வீகச் சொத்து* எனப் பொருள் தருகிறது. ஒருவர் தான் உழைத்துச் சேர்க்கும் சொத்திலிருந்து இது வேறுபடுகிறது. இதை *முதிசம்*, *முதுசம்* என்றும் சொல்வது உண்டு.

சொற்பிறப்பு
-----------

"முதுசொம்" என்னும் சொல், *முதுமை*, *சொம்* என்னும் இரு சொற்களால் ஆனது. *முதுமை* என்பது இங்கே *முந்திய*, *பழைய* போன்ற பொருள்களைத் தருவது. *சொம்* என்பதற்கு *சொத்து*, *உரிமை* போன்ற பொருள்கள் உள்ளன. இவ்விரு சொற்களும் சேர்ந்து பழைய தலைமுறையிடம் இருந்து வாரிசு உரிமையாகக் கிடைக்கும் சொத்தைக் குறித்தது.

முதுசொமும் தேசவழமையும்
----------------------

இலங்கையின் வட பகுதியின் மரபுவழிச் சட்டமான தேசவழமை, திருமணத்தின்போது கணவன் கொண்டுவருகின்ற சொத்தையே *முதுசொம்* என வரையறை செய்கிறது. திருமணத்தின்போது மனைவி கொண்டு வருகின்ற சொத்துக்களை *சீதனம்* என்ற சொல்லால் குறிப்பிடுவது வழக்கம். ஆனால், தேசவழமையின்படி, கணவனுக்கோ, மனைவிக்கோ கிடைக்கும் பரம்பரைச் சொத்துக்கள் *முதுசம்* எனக் கொள்ளப்படுவதாக எச். டபிள்யூ. தம்பையா குறிப்பிடுகிறார். யாழ்ப்பாண திருமண வாழ்க்கை உரிமைகள் மற்றும் மரபு வாரிசுரிமைச் சட்டம், *முதுசொம்* குறித்து மேலும் விளக்கமாக வரையறை செய்கிறது. இதன்படி, *முதுசொம்* என்பது ஒருவர் தனது பெற்றோர் அல்லது அல்லது அவர்களுக்கு முந்திய நேரடிக் கால்வழியைச் சேர்ந்தோரின் மரணத்தினால் வாரிசு உரிமையாகக் கிடைக்கும் சொத்தையே குறிக்கும். அவ்வாறல்லாத பிற உறவினரிடம் இருந்து வாரிசு உரிமையாகக் கிடைக்கும் சொத்துக்களை அச்சட்டம் *உரிமை* என்ற பெயரால் குறிப்பிடுகிறது. மிகப் பழைய தேசவழமையின்படி, முதுசொச் சொத்துக்கள் ஆண் வாரிசுகளுக்கு மட்டுமே உரியவையாக இருந்தன. அதில் பெண் வாரிசுகளுக்கு உரிமை கிடையாது. எனினும் பிற்காலத்தில், பெண்களுக்குக் கொடுக்கவேண்டிய சீதனத்தின் அளவு அதிகரித்தபோது, முதுசொச் சொத்துக்களையும் பெண் பிள்ளைகளுக்கே கொடுக்க வேண்டிய நிலை உருவானது.

குறிப்புகள்
-----------

1. ↑  சென்னைப் பல்கலைக்கழகத் தமிழ் அகராதியில் *முதுசொம்*, *முதிசம்* என்பவற்றுக்கான பதிவு
[*தொடர்பிழந்த இணைப்பு*]
2. ↑  சென்னைப் பல்கலைக்கழகத் தமிழ் அகராதியில் *சொம்* என்பதற்கான பதிவு
[*தொடர்பிழந்த இணைப்பு*]
3. ↑  பத்மநாதன், சி. *இலங்கைத் தமிழர் தேச வழமைகளும் சமூக வழமைகளும்*, குமரன் புத்தக இல்லம், கொழும்பு, 2002. பக். 85.
4. ↑  Thambiah, H. W. *The Laws and Customs of The Tamils of Jaffna*, Women's Education and Research Centre, Colombo, Fourth Print 2009. ப. 150.
5. ↑  Jaffna Matrimonial Rights and Inheritance Ordinance.
6. ↑  Thambiah, H. W. *The Laws and Customs of The Tamils of Jaffna*, Women's Education and Research Centre, Colombo, Fourth Print 2009. ப. 156.
**டேவிட் லெசுலி ஆபிசர்** *(David Leslie Officer)* நியூசிலாந்து நாட்டைச் சேர்ந்த ஒரு கரிம வேதியியலாளர் மற்றும் பொருளறிவியல் விஞ்ஞானியாவார். 
பேராசிரியர் பிரையன் ஆல்டனின் வழிகாட்டுதலின் பேரில் 1982 ஆம் ஆண்டு வெலிங்டன் பல்கலைக்கழகத்தில் இளங்கலை அறிவியல் மற்றும் முனைவர் பட்டங்களை ஆபிசர் முடித்தார். ஆத்திரேலிய தேசியப் பல்கலைக்கழகத்தில் முனைவர் பட்டமேற்படிப்பும், ஐரோப்பாவின் பழைமை வாய்ந்த பல்கலைக்கழகங்களில் ஒன்றும் செருமனியின் மிகப்பெரிய பல்கலைக்கழகமுமான கோலோன் பல்கலைக்கழகத்தில் அலெக்சாண்டர் வான் அம்போல்டு ஆராய்ச்சி உறுப்பினராகவும் ஆய்வுகளை முடித்துக் கொண்டு ஆபிசர் நியூசிலாந்திற்கு திரும்பினார். நியூசிலாந்தின் மாசே பல்கலைக்கழகத்தில் முதன் முதலாக 1986 ஆம் ஆண்டு கற்பித்தல் பணிக்காக சேர்ந்து படிப்படியாக முழுமையாகப் பேராசிரியர் பதவிக்கு உயர்ந்தார்.  2005 ஆம் ஆண்டு ஆபிசர் நியூசிலாந்து வேதியியல் நிறுவனத்தின் உறுப்பினராக நியமிக்கப்பட்டார்.  பின்னர் மேம்பட்ட பொருளறிவியல் மற்றும் நானோ தொழில் நுட்பத்திற்கான இதே நாட்டிலுள்ள மேக்தியார்மிட் நிறுவனத்திற்கு மாறினார். ஆபிசர் தற்போது ஆத்திரேலியாவின் வல்லன்கொங்கு பல்கலைக்கழகத்தில் நுண்ணறிவு பலபடி ஆராய்ச்சி நிறுவனம் மற்றும் வேதியியல் துறையில் ஒரு பேராசிரியராக பட்டியலிடப்பட்டுள்ளார்.

ஆராய்ச்சி ஆர்வங்கள்
-------------------

•ஒளிமின்னழுத்த மற்றும் மூலக்கூறு சாதனங்களுக்கான போர்பிரைன்கள் எனப்படும் வெண்சிவப்பு பாறை வகைகளின் தொகுப்பு மற்றும் பயன்பாடு.

•சாய-உணர்திறன் கொண்ட சூரிய மின்கலங்களின் வளர்ச்சி. 

•ஒளிமின்னழுத்த செல்கள், மின்கலன்கள் முனைப்பிகள் மற்றும் உணரிகளுக்கான செயல்பாட்டு பல்தயோபீன்களின் வளர்ச்சி மற்றும் பயன்பாடு. 

•கார்பன் நானோகுழாய்களின் செயல்பாடு

மேற்கோள்கள்
-----------

1. ↑  Information sourced from Biography in Chemical Reviews
[*தொடர்பிழந்த இணைப்பு*]
2. ↑  "Officer wins Award". 3 October 2006 அன்று மூலம் பரணிடப்பட்டது. 17 August 2007 அன்று பார்க்கப்பட்டது.
3. ↑  "Researcher Details at the MacDiarmid Institute". 28 September 2007 அன்று மூலம் பரணிடப்பட்டது. 17 August 2007 அன்று பார்க்கப்பட்டது.
4. ↑  "IPRI Staff Details". 2007-09-01 அன்று மூலம் பரணிடப்பட்டது. 2020-05-03 அன்று பார்க்கப்பட்டது.
**ஒலிவியர் ஜிரூட்** (**Olivier Giroud**, பிரெஞ்சு உச்சரிப்பு: ​[ɔlivje ʒiʁu]; பிறப்பு: செப்டம்பர் 30, 1986) என்பவர் பிரான்சு நாட்டைச் சேர்ந்த தொழில்முறை கால்பந்து விளையாட்டு வீரராவார். இங்கிலாந்து பிரீமியர் லீக் அணியான ஆர்சனலுக்கும் பிரான்ஸ் தேசிய காற்பந்து அணிக்காகவும் ஆடி வருகிறார். இவர் முன்கள வீரராவார்.

பிரான்சின் லீக் 2 அணியா கிரினோபிளில் தனது தொழில்முறை கால்பந்து வாழ்க்கையைத் துவக்கினார். அங்கிருந்து டூர்ஸ் கால்பந்து கழக அணிக்கு 2008-ஆம் ஆண்டில் பெயர்ந்தார். டூர்ஸ் அணியில் தனது இரண்டாவது பருவத்தில் 21 கோல்கள் அடித்து கூட்டிணைவின் அதிக கோல் அடித்தவர் பட்டியலில் முதலிடம் பிடித்தார்; அதன்மூலம் லீக் உன் அணியான மான்ட்பெலியர் கால்பந்துக் கழகத்துக்கு மாற்றலானார். 2011-12-ஆம் பருவ லீக் உன் கூட்டிணைவுப் போட்டித் தொடரில் 21 கோல்களுடன் அதிக கோல் அடித்தவர் பட்டியலில் முதலிடம் பெற்றதோடு, மான்ட்பெலியர் அணி அப்பருவ வாகையர் பட்டத்தைக் கைப்பற்ற உதவினார். இது இங்கிலாந்து பிரீமியர் லீக் அணியான ஆர்சனலுக்கு மாற்றலாக வழிவகுத்தது. ஆர்சனல் அணி 2014, 2015-ஆம் ஆண்டுகளில் பாரம்பரியமிக்க எஃப் ஏ கோப்பையை வெல்ல உதவினார். ஆர்சனல் அணிக்காக பிரீமியர் லீக்கில் 50 கோல்களுக்கு மேல் அடித்த ஏழு நபர்களில் ஒருவராக இவர் விளங்குகிறார்.

2011-ஆம் ஆண்டில் பிரான்ஸ் தேசிய காற்பந்து அணிக்காக முதன்முறையாக விளையாடினார். இன்றுவரை 50 முறைகளுக்கு மேல் பங்கேற்றுள்ள இவர் யூரோ 2012 மற்றும் 2014 உலகக்கோப்பை காற்பந்து போட்டித்தொடர்களில் காலிறுதியை எட்டிய அணியில் இடம்பெற்றவர்.

உசாத்துணைகள்
------------

1. ↑  "Barclays Premier League Squad Numbers 2013/14". Premier League. 16 August 2013. Archived from the original on 21 ஆகஸ்ட் 2013.. பார்த்த நாள்: 17 August 2013.
2. ↑  "Player Profile: Olivier Giroud". Premier League. Archived from the original on 6 ஆகஸ்ட் 2012.. பார்த்த நாள்: 31 August 2012.
3. ↑  Arsenal star Giroud signs deal with Hugo Boss - Goal.com
4. ↑  "Giroud, un avenir en bleu [Giroud, a future in blue]" (in French). *Le Dauphiné*. 8 November 2011.. பார்த்த நாள்: 5 February 2012.
**உழலை** என்பது சங்ககால விளையாட்டுகளில் ஒன்று. இது இக்காலத்தில் கறலாக்கட்டை சுற்றுவது போன்றது. 

மாட்டுத் தொழுவங்களின் வாயிலில் உழலை மரம் போடப்பட்டிருக்கும். வீட்டு நிலைப் போல இரண்டு கம்பங்கள் நடப்பட்டிருக்கும். அவற்றில் உள்ள துளைகளில் நான்கைந்து அங்குலப் பருமனுள்ள மூங்கில் மரங்கள் சுமார் ஒன்றரை அடி இடைவெளியில் செருகப்பட்டிருக்கும். மாடுகள் உள்ளே செல்லவும், வெளியே வரவும் ஒரு பக்கத்தில் உள்ள துளைகளிலிருந்து அந்த மரங்களைக் கழற்றி ஒரு பக்கமாக ஒதுக்கிவிடுவர். இதுதான் உழலைமரம். 

ஏறுதழுவல் விளையாட்டின்போது ஒரு காளை தன்னைத் தழுவிய ஆயனைக் கொம்பால் உழலைமரம் போலக் குத்திச் சுழற்றியதாம்.
உழலைமரம் போலக் காளைத் தன் கொம்பில் சுழற்றியதாகக் கூறப்படும் செய்தி சிலம்ப விளையாட்டில் கம்பு சுழற்றுவது போலப் பெரிய மரங்களைத் தூக்கிச் சுழற்றுவதைக் காட்டுகிறது.

இவற்றையும் பார்க்க
------------------

* சங்ககால விளையாட்டுகள்

அடிக்குறிப்பு
-------------

1. ↑  
   

இருதிறனா நீங்கும் பொதுவர் ...   

அவரைக்   

கழல உழக்கி எதிர் சென்று சாடி   

அழல்வாய் மருப்பினால் குத்தி   

உழலை மரத்தைப்போல் தொட்டன ஏறு - கலித்தொகை 106
**நிடல் அல் அச்சர் (Nidal Al Achkar)** (பிறப்பு 1934) ஒரு லெபனான் நடிகையும் மற்றும் நாடக இயக்குனருமாவார். மேலும் "லெபனான் நாடக அரங்கத்தின் மகத்தான டேம்" ஆவார்.

வாழ்க்கை
--------

நிடால் அல் அச்சர் சிரிய சமூக தேசியவாத கட்சி அரசியல்வாதியான ஆசாத் அல்-அச்சரின் மகளாவார். இவர் இலண்டனில் உள்ள ராயல் அகாடமி ஆஃப் டிராமாடிக் ஆர்ட் என்றப் பள்ளியில் படித்தார்.  1967 ஆம் ஆண்டில் இவர் பெய்ரூட்டில் தனது முதல் நாடகத்தை இயக்கியுள்ளார். மேலும் 1960களின் பிற்பகுதியில் பெய்ரூட் நாடக அரங்க பட்டறை ஒன்றைக் உருவாக்கினார். 

லெபனான் உள்நாட்டுப் போருக்குப் பிறகு, நிடால் அல் அச்சர் 1994 இல் அல் மதீனா நாடக அரங்கத்தை நிறுவினார். பழைய சரோல்லா திரைப்படத்தை வைத்திருந்த கட்டிடத்தை மீட்டெடுத்தார். 

நிடல் அல் அச்சர் 2012 மியூரெக்ஸ் டி'ஓரில் வாழ்நாள் சாதனையாளர் விருதைப் பெற்றார். இந்த விருதை வழங்கிய லெபனான் கலாச்சார அமைச்சர் காபி லேயவுன் இவரை "லெபனானின் அறிவொளி மற்றும் கலாச்சாரத்தின் உண்மையான வெளிப்பாடு" என்று அழைத்தார். 

2019 இன் ஒரு நேர்காணலில், அரபு உலகில் "உண்மையான, உருமாறும் புரட்சிகள்" இல்லாமல் அரங்கத்தை வைத்திருப்பது சாத்தியமில்லை என்று எச்சரித்தார். இது பேச்சு சுதந்திரத்தையும் திறந்த தன்மையையும் அனுமதிக்கும்.

குறிப்புகள்
-----------

1. ↑  Hanan Nasser, LAU Celebrates the Grande Dame of Theater, Nidal Al Achkar, Lebanese American University, March 22, 2019.
2. ↑  Nidal Al Achkar: A Woman of the Theatre, *Home Magazine*, Issue No. 3, 2018. Accessed 10 March 2020.
3. ↑  Gary Hoppenstand (2007). *The Greenwood encyclopedia of world popular culture*. Greenwood Press. பக். 296. பன்னாட்டுத் தரப்புத்தக எண்:978-0-313-33274-6. .
4. ↑  Nidal Al Ashkar receives Lebanon culture award, June 24, 2012. Accessed 10 March 2020.
5. ↑  Lebanese Actress Nidal Al-Ashkar: No Freedom Of Speech In The Arab World; Change Would Require Real Transformative Revolutions, memri.org, April 12, 2019.

வெளி இணைப்புகள்
---------------

* ஐ.எம்.டி.பி இணையத்தளத்தில் Nidal Al-Askhar
**லவ் மெரேஜ்** (*Love Marriage*, காதல் திருமணம்) என்பது வாசுகி கணேசானந்தன் என்பவரால் இலங்கை, மற்றும் வட அமெரிக்காவைக் களங்களாகக் கொண்டு எழுதப்பட்ட ஒரு ஆங்கில புதின நூல் ஆகும்.

ராண்டம் ஹவுஸ் பதிப்பகத்தால் 2008 ஏப்ரலில் வெளியிடப்பட்ட இந்நூல் *வாசிங்டன் போஸ்ட்* பத்திரிகையினால் 2008 ஆம் ஆண்டுக்கான சிறந்த நூல்களில் ஒன்றாகத் தேர்ந்தெடுக்கப்பட்டதுடன் புதினங்களுக்கான புதினங்களுக்கான பெய்லீசின் பெண்களின் பரிசுக்காகப் பரிந்துரைக்கப்பட்டது. புதிய எழுத்தாளரைக் கண்டுபிடிக்கும் பார்ன்சும் நோபிளும் என்ற அமைப்பினால் தெரிவு செய்யப்பட்டது. கணேசானந்தன் ஆவார்டு பல்கலைக்கழகத்தில் தனது முனைவர் பட்டத்துக்கான ஆய்வுக்கான ஒரு பகுதியாக ஜமைக்கா கின்கெயிட் என்பவரின் மேற்பார்வையில் இப்புதினத்தை எழுதத் தொடங்கினார். குறிப்பிட்ட ஒரு குடும்பம் இலங்கையில் எவ்வாறு அரசியல் தாக்கத்தினால் பாதிக்கப்படுகிறது என்பதை இப்புதினம் எடுத்துச் செல்கிறது. இக்கதையைச் சொல்லும் யாழினி என்ற இளம் பெண் 1983 சூலை 23 இல் நியூயார்க்கில் இலங்கைப் பெற்றோருக்குப் பிறந்தவர். இதே நாளிலேயே ஈழப்போரின் முக்கிய வரலாற்று நிகழ்வான கறுப்பு யூலை நடந்தேறியது. இப்புதினம் அமெரிக்காவில் இருந்து ரொறன்ரோவிற்கு எடுத்துச் செல்லப்படுகிறது. தமிழீழ விடுதலைப் புலிகளின் போராளியாக இருந்து இலங்கையை விட்டு வெளியேறி டொரோன்டோவில் குடியேறிய யாழினியின் மாமா ஒருவருடன் அவரது குடும்பம் ஒன்று சேர்கிறது.

மேற்கோள்கள்
-----------

1. ↑   பரணிடப்பட்டது 2015-01-12 at the வந்தவழி இயந்திரம் V.V. Ganeshananthan website
2. ↑  Cicatrix,"Q&A with V.V. Ganeshananthan, author of "Love Marriage"". Sepia Mutiny. 23 ஏப்ரல் 2008. 12 மே 2010 அன்று பார்க்கப்பட்டது. Italic or bold markup not allowed in: `|publisher=` (உதவி)
3. ↑  V.V. Ganeshananthan,Ganeshananthan, V.V. (13 July 2008). "I Wrote a Story, Not the Whole Story". *The Washington Post*. Archived from the original on 13 அக்டோபர் 2008.. பார்த்த நாள்: 12 May 2010.
ஒரு தனி மனிதனின் பிறப்பு முதல் அவனுடைய இறப்பு வரையிலும் பல படிநிலைகளைத் தாண்டி வருகிறான். அவ்வாறாகச் செய்யப்படும் காரியங்கள் ஒரு சில வரையறுக்கப்பட்ட பழக்க வழக்கங்களுக்கு உட்படுத்தப்பட்டு சமுதாயத்திற்குள்ளாகவே பரவலாகச் செய்யப்படும் பாங்கினையும் காண முடிகின்றது. இவ்வழக்கங்களே காலப்போக்கில் சடங்குகள் என்று பெயர பெற்றது. சடங்குளை ஒரு சமுதாயத்தின் பண்பாட்டின் அடிப்படையில் பிரிக்க முடியாத ஓர் அங்கம் எனலாம். உலகம் முழுவதும் சடங்குகள் காலத்திற்கேற்ப மாறியோ அல்லது சடங்குகளைச் செய்பவரின் தேவைக்கேற்ப எளிமைப்படுத்தப்பட்டோ பரிணாமத்திற்கு வித்திட்டிருக்கலாம். ஆனால், சடங்குகளை நிச்சயமாக யாராலும் மறக்கவோ அல்லது மறுக்கவோ முடியாது. சில இடங்களில் சடங்குகள் பரிணாமத்திற்கு உட்படுத்தப்பட்டு விரிவாக்கவும் பட்டிருக்கலாம். ஒரே சடங்கினை வெவ்வேறு பின்னணியைச் சேர்ந்த இருவேறு சமுதாயத்தினர் மேற்கொள்வது, சடங்கின் பன்முகத் தன்மையையும் ஏற்புடைத் திறனையும் காட்டுகின்றது. பண்பாட்டிற்கு நேரடித் தொடர்பில்லாத சடங்குகளும் மதங்களின் அடிப்படையில் ஓர் ஊடகமாக மாறி காலப்போக்கில் நிலைத்து விடுகின்றன. சில நேரங்களில் காலத்தின் வேகத்தாலும் சடங்குகளின் பரிணாம மாற்றத்தாலும், மூதாதையர்களின் பல்வேறான சடங்குகளின் அடிப்படைகள் கைவிடப்பட்டுப் புதிய கூறுகளும் இணைக்கப்படும் வாய்ப்பும் இருக்கின்றது. சடங்கு என்பது ஒருபோதும் தன் நிலையிலிருந்து விலகிச் செல்வதே இல்லை. தமிழர்களின் வரலாற்றுப் பாரம்பரியங்களிலேயே விழாக்களும் சடங்குகளும் அவன் வாழ்வோடு ஒன்றியைந்த புலனாகும் என்று அறிஞர்கள் பகருகின்றனர். தமிழர்களின் வாழ்வியல் முறையில் விழாக்களும் சடங்குகளும் பெருமை வாய்ந்தவையாகவும் காணப்படுகின்றன. தமிழர்களின் விழாக்களுக்கும் சடங்குகளுக்கும் முக்கியமான தனிச்சிறப்புகள் உண்டெனில் அது மிகையாகாது. ஒரு மனிதனின் வாழ்வில் நிகழும் முக்கிய நிகழ்வுகளைக் குறித்து ஒவ்வொரு சமூகமும் அது தொடர்பான சடங்குகளையும் சம்பிரதாயங்களையும் கொண்டிருக்கின்றது. இத்தகைய சடங்குகள் சமயப் பின்புலன்களைப் பற்றியதும் சமயச் சார்புடையனவாகவுமே இருக்கின்றது. ஆகவே, வெறுமனே சடங்குகள் அல்லது சம்பிரதாயங்கள் என்று சொல்லப்படுவன மனிதனின் முற்போக்குச் சிந்தனையில் அமைந்த ஓர் ஏடல் என்று சொல்ல முடியாது. ஏனென்றால் சடங்கு சம்பிரதாயங்கள் என்று சொல்லப்படுவன ஒரு சமுதாயத்தின் பண்பாடு என்றும் அவர்களின் நம்பிக்கை அல்லது இறை விசுவாசத்தின் கண்ணாடி என்றும் கூறலாம்.
**லவ்லினா போர்கோஹெய்ன்** (**Lovlina Borgohain** (பிறப்பு: 2 அக்டோபர் 1997) இந்தியாவின் அசாம் மாநிலத்தின் கோலாகாட் நகரத்தைச் சேர்ந்த பெண் குத்துச்சண்டை வீராங்கனை ஆவார். இவர் 2020-ஆம் ஆண்டில் அருச்சுனா விருது வென்றார். இவர் 2021 டோக்கியோ ஒலிம்பிக் போட்டியில் குத்துச் சண்டைப் போட்டியில் பெண்கள் பிரிவில் ஜெர்மனி வீராங்கனை நாடின் அபெர்ட்ஸ் மற்றும் தைவான் நாட்டின் சென் நயின் சிங்கை வென்று பதக்கப் பட்டியலில் இடம் பெற்றுள்ளார்.

2020 தோக்கியோ ஒலிம்பிக்கில் வெண்கலப் பதக்கம்
--------------------------------------------

2020 தோக்கியோ ஒலிம்பிக் போட்டியில் மகளிர் 69 கிகி பிரிவில் 2021 ஆம் ஆண்டு ஆகத்து 4 அன்று நடைபெற்ற அரை இறுதிப்போட்டியில் துருக்கியின் புசேனாஸ் சுர்மீனெலி என்பவரிடம் தோற்றார். இருப்பினும் இவர் இப்பிரிவில் வெண்கலப் பதக்கத்துடன் நிறைவு செய்தார். விஜேந்தர் சிங் மற்றும் மேரி கோம் ஆகியோருக்குப் பிறகு ஒலிம்பிக் போட்டிகளில் பதக்கம் வென்ற குத்துச்சண்டை வீரராகிறார்.

மேற்கோள்கள்
-----------

1. ↑  List of National Sports Award winners 2020
2. ↑  Assam Boxer Lovlina Borgohain receives Arjuna Award
3. ↑  டோக்யோ ஒலிம்பிக்: அரையிறுதி போட்டிக்கு சென்ற லவ்லீனாவுக்கு பதக்கம் உறுதி
4. ↑  Lovelina Borgohain assured of Olympic boxing medal after reaching semifinals *sportstar.thehindu.com*. Retrieved 30 July 2021
5. ↑  Well done, Lovlina! Vijender Singh, Anurag Thakur lead wishes as boxer assures India's second medal at Tokyo *Times Now*. Retrieved 30 July 2021
6. ↑  Sarangi, Y. b (2021-08-04). "Tokyo Olympics". *The Hindu* (ஆங்கிலம்). 2021-08-04 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Lovlina Borgohain***   
என்பதின் ஊடகங்கள் உள்ளன. 

* Lovlina Borgohain Profile *Page:238*
தமிழில் பிற்காலத்தில் எழுந்த நீதிநூல்களுள் ஒன்று **நறுந்தொகை** ஆகும். இது **வெற்றிவேற்கை** எனவும் அறியப்படும். **அதிவீரராம பாண்டியர்** என்பவர் இந்த நூலின் ஆசிரியர் ஆவார். இளைஞர்கள் நல்ல நெறிகளை அறிய வேண்டி நல்ல சொற்றொடர்களால் இந்நூல் யாக்கப்பெற்றுள்ளது.

நூலின் அமைப்பும் சிறப்பும்
--------------------------

நறுந்தொகை என்பது நல்லனவாகிய நீதிகளின் தொகை என்று பொருள் கொள்ளப்பட்டு, பழைய நீதிநூல்களின் சாரமாக அமைந்த எளிமையான நூல் என்று உரைக்கப்படும். மேலும் இந்நூலின் சில சொற்றொடர்கள் புறநானூறு, நாலடியார் போன்ற நூல்களின் பாக்களோடும், சொல்லோடும், பொருளோடும் ஒத்து இருக்கின்றன.

இந்நூல் எண்பத்தியிரண்டு எளிமையான சொற்றொடர்களால் ஆனது.

**\*எழுத்து அறிவித்தவன் இறைவன் ஆகும்**

* கல்விக்கு அழகு கசடுஅற மொழிதல்
* உண்டிக்கு அழகு விருந்தோடு உண்டல்
* ஞானிக்கு இல்லை இன்பமும் துன்பமும்
* துணையோடு அல்லது நெடுவழி போகேல்

போன்ற எளிமையான ஆயின் பொருள் செறிந்த தொடர்களை உடையது.

*இஃது இதற்கு அழகு, இஃது இதற்கு அல்ல, இஃது இஃது ஆகாது, இதற்கு இது இல்லை* போன்று ஒரே தன்மையதான நீதிகளை (அல்லது இயல்புகளை) வரிசைபட சொல்லுதல் இந்நூலை மனப்பாடம் செய்ய உதவும் வகையில் அமைந்துள்ளது.

ஆசிரியரும் காலமும்
------------------

இந்நூலின் ஆசிரியர் அதிவீரராம பாண்டியர் என்ற செய்தி இந்நூலின் பாயிரத்தில் கிடைக்கிறது,

> 
> **வெற்றி வேற்கை வீர ராமன்**
> கொற்கை ஆளி குலசேகரன் புகல்
> நற்றமிழ் தெரிந்த நறுந்தொகை தன்னாற்
> குற்றங் களைவோர் குறைவிலா தவரே
> 
> 
> 

இதிலிருந்து இந்நூலாசிரியரான அதிவீரராமர் என்பவர் கொற்கை என்னும் நகரை ஆண்ட ஒரு பாண்டிய மன்னர் என்று அறிகிறோம். இவர் தமிழில் மேலும் பல நூல்களை இயற்றியுள்ளார், அவையாவன நைடதம், கூர்மபுராணம், இலிங்கபுராணம், காசிக்காண்டம், வாயு சங்கிதை, திருக்கருவை அந்தாதிகள் ஆகியவை, இந்நூல்கள் பெரும்பானமை வடமொழி நூல்களின் வழியில் பாடப்பெற்றவையாக இருப்பதினால் இவர் அம்மொழியிலும் தேர்ச்சி பேற்றிருந்தார் எனக் கொள்ளலாம்.

இவரின் காலம் கி.பி. 11 அல்லது 12ம் நூற்றாண்டாக இருக்க வேண்டும் என்று ஆய்வறிஞர்கள் கருதுகின்றனர் இதுவே நூலினது காலமாகவும் இருக்க வேண்டும்.

அழகுப் பண்புகள்
---------------

அழகுப் பண்புகள் என்று பின்வருவன குறிப்பிடப்படுகின்றன.

கல்விக்கு அழகு கசடு அற மொழிதல்  

செல்வர்க்கு அழகு செழுங்கிளை தாங்குதல்  

வேதியர்க்கு அழகு வேதமும் ஒழுக்கமும்  

மன்னர்க்கு அழகு செங்கால் முறைமை  

வணிகர்க்கு அழகு வரும்பொருள் ஈட்டல்  

உழவர்க்கு அழகு உழுதூண் விரும்பல்  

மந்திரிக்கு அழகு வரும்பொருள் உரைத்தல்  

தந்திரிக்கு அழகு தறுகண் ஆண்மை  

உண்டிக்கு அழகு விருந்தோடு உண்டல்  

பெண்டிர்க்கு அழகு எதிர் பேசாது இருத்தல்  

குலமகட்கு அழகு தன் கொழுநனைப் பேணுதல்  

விலைமகட்கு அழகு தன் மேனி மினுக்குதல்  

அறிஞர்க்கு அழகு கற்று உணர்ந்து அடங்கல்  

வறிஞர்க்கு அழகு வறுமையில் செம்மை

குறிப்புகள்
-----------

1. ↑  ஆத்திச்சூடி, கொன்றைவேந்தன் போன்ற நீதிநூல்கள் அவைகளின் முதல் தொடரால் பெயர் பெற்றதைப் போல் இந்நூலும் இதன் (பாயிரத்தின்) முதல் தொடரான "வெற்றிவேற்கை" என்பதை பெயராகக்கொண்டும் அறியப்படுகிறது
2. ↑  கி.பி. 15ம் நூற்றாண்டு என்பாரும் உளர்.

உசாத்துணை
---------

* "**நறுந்தொகை**", ந.மு.வேங்கடசாமி நாட்டார் உரை, சைவ சித்தாந்த நூற்பதிப்பு கழக வெளியீடு, சனவரி 1997
தாமசு பாப் (1997)
**தாமசு பாப்** (*Thomas J. Bopp*, பிறப்பு: 1949) ஓர் அமெரிக்க வானியலாளர். இவர் 1995 இல் ஃஏல்-பாப் என்ற வால்வெள்ளியைக் கண்டறிந்ததால் மிகவும் அறியப்படுபவர். கண்டுபிடிப்பின்போது இவர் கட்டுமானப் பொருட்கள் தயாரிக்கும் நிறுவனத்தில் மேலாளராக இருந்தார். மேலும் ஃபீனிக்சு பகுதி வட்டார பயில்நிலை வானியலாளராகவும் இருந்தார். இதுவே இவர் கண்டறிந்த முதல் வால்வெள்ளி ஆகும்.

அமெரிக்காவின் கொலராடோவைச் சார்ந்த டென்வரில் 1949இல் பிறந்தார். பிறகு இவர் தன் குடும்பத்தை யங்டவுன், ஓகியோ எனும் இட்த்துக்கு மாறினார். இங்கு இவர் 1967இல் சானே உயர்நிலைப் பள்ளியில்படித்து பட்டம் பெற்றார்.இவர் மகோனிங் கணவாய் வானியல் கழகத்தில் வாழ்நாள் உறுப்பினர் ஆனார். அந்தக் கழகத்தின் 16 இன்ச் எதிர்பலிப்புத் தொலைநோக்கிதான் இவரை வானவெளியின் காதல் கொள்ள வைத்தது. இவர் ஓகியோ மாநிலத்தின் யங்டவுனில் இருந்தயங்டவுன் மாநிலப் பல்கலைக்கழகத்தில் பயின்றார். இவர் 1980க்குப் பிறகு டசுக்கானைச் சேர்ந்த அரிசோனாவில் வாழ்ந்து வருகிறார்.

1995 சூலை 22ஆம் நாளன்று, இன்று ’ஹேல்-பாப்’ வால்வெள்ளி என்று அழைக்கப்படும் புது வால்வெள்ளியை முதன் முதலாகக் கண்டார். ஆலன் ஃஏல் அவர்களும் இதே வால்வெள்ளியைத் தனியாகக் கண்டுபிடித்தார்.

வெளி இணைப்புகள்
---------------

1. 

1. பரணிடப்பட்டது 2015-07-17 at the வந்தவழி இயந்திரம்

மேற்கோள்கள்
-----------


1. ↑  Ramamurthy G. (August, 2005). *Biographical Dictionary of Great Astronomers*, Surah Books (pvt) Ltd. Chennai, ISBN 81-7478-697-X.
2. ↑  Newcott, William R. (Dec. 1997). "The age of comets". *National Geographic*, p. 101.